stanford-oval/wikipedia huggingface dataset:
บราซิล แอนิมาโด

| บราซิล แอนิมาโด |
| --- | --- |
กำกับ: มาเรียนา คัลตาบิอาโน
เขียนบท: มาเรียนา คัลตาบิอาโน เอดูอาร์โด จาร์ดิม
อำนวยการสร้าง: มาเรียนา คัลตาบิอาโน
นักแสดงนำ: เอดูอาร์โด จาร์ดิม เฟร์นันดู ไมเรเลส ไดแอน ดูช ซังตูช มาเรียนา คัลตาบิอาโน แอเรียล วอลลิงเจอร์
ตัดต่อ: อิฮอน ยาโดยะ
ดนตรีประกอบ: อาเลชังดรี เกร์ร่า
บริษัทผู้สร้าง: Mariana Caltabiano Criações TeleImage โกลบู ฟิลเมส 3D Casablanca  
ผู้จัดจำหน่าย: อิมาเจม ฟิลเมส
วันฉาย: 21 มกราคม พ.ศ. 2554
ความยาว: 75 นาที
ประเทศ:  บราซิล
ภาษา: โปรตุเกส
ทุนสร้าง: 3 ล้านเรอัลบราซิล (1,355,931 ดอลลาร์สหรัฐ)
ทำเงิน: 1,014,270 เรอัลบราซิล (458,427 ดอลลาร์สหรัฐ)
บราซิล แอนิมาโด (โปรตุเกส: Brasil Animado) เป็นภาพยนตร์แอนิเมชันตลกขับขันบราซิลที่ออกฉายใน พ.ศ. 2554 กำกับโดย มาเรียนา คัลตาบิอาโน และจัดจำหน่ายโดย อิมาเจม ฟิลเมส
เป็นภาพยนตร์แอนิเมชันของบราซิลผลิตกับเทคโนโลยี 3 มิติ แรก
นักแสดง

เอดูอาร์โด จาร์ดิม เป็น รีแล็ค (Relax), หมาสีแทนสูง
จาร์ดิม ยังให้เสียงเป็น สเตรส (Stress), หมาสีเทาเขียวเห็นแก่ตัว
การตอบรับ

ในโอเมเลเต (Omelete) ให้คะแนนเฉลี่ยอยู่ที่ 2 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 1,5 จาก 5
การตอบรับ > รางวัล

ในปี 2555, ภาพยนตร์ได้รับการเสนอชื่อ Grande Prêmio do Cinema Brasileiro สาขา Menção Honrosa
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
บราซิล แอนิมาโด ที่อินเทอร์เน็ตมูวีเดตาเบส
บราซิล แอนิมาโด ที่โต้วป้าน (ในภาษาจีน)
บิสเซา

| บิสเซา |
| --- | --- |
Downtown Bissau as seen from Pensão Central
   ธง ตราอาร์ม
บิสเซาLocation of Bissau in Guinea-Bissau
พิกัด: 11°51′N 15°34′W﻿ / ﻿11.850°N 15.567°W﻿ / 11.850; -15.567
Country:  กินี-บิสเซา
Region: Bissau Autonomous Sector
พื้นที่
 • ทั้งหมด: 30 ตร.ไมล์ (77 ตร.กม.)
ประชากร (2007)
 • ทั้งหมด: 407,424 est. คน
 • ความหนาแน่น: 13,704 คน/ตร.ไมล์ (5,291.2 คน/ตร.กม.)
บิสเซา หรือ บีเซา (โปรตุเกส: Bissau เสียงอ่านภาษาโปรตุเกส: [βiˈsaw]) เป็นเมืองหลวงของประเทศกินีบิสเซา ในทวีปแอฟริกา ตั้งอยู่ทางตะวันตกของทวีป เป็นเมืองท่า ที่ปากแม่น้ำเกบา เป็นเมืองใหญ่ที่สุดของประเทศ ศูนย์กลางการบริหารและการทหาร จากข้อมูลปี ค.ศ. 2007 มีประชากร 407,424 คน ชาวโปรตุเกสเข้ามาตั้งถิ่นฐานเมื่อ ค.ศ. 1687 และใช้เป็นศูนย์กลางการค้าทาสในขณะนั้น
บรูว์เลอร์เดอลู

| บรูว์เลอร์เดอลู |
| --- | --- |

เมือง: เกรอนอบล์ ประเทศฝรั่งเศส
ลีก: ลีกมากนุส ค.ศ. 2000–ปัจจุบัน
ก่อตั้ง: 1963; 61 ปีที่แล้ว (1963)
สนามเหย้า: ปาตีนัวร์โปลซูด
สี: น้ำเงิน, แดง    
เว็บไซต์: www.bruleursdeloups.com
ประวัติแฟรนไชส์
ค.ศ. 1963–1972: สโมสรฮอกกี้เกรอนอบล์
ค.ศ. 1972–1992: เซแอ็สเฌ เกรอนอบล์
ค.ศ. 1992–ปัจจุบัน: บรูว์เลอร์เดอลู
บรูว์เลอร์เดอลู (ฝรั่งเศส: Brûleurs de Loups; แปลว่า ผู้เผาหมาป่า) เป็นทีมฮอกกี้น้ำแข็งระดับอาชีพที่แข่งในเมืองเกรอนอบล์ ประเทศฝรั่งเศส
ประวัติ

สโมสรนี้ได้รับการก่อตั้งขึ้นเมื่อปี ค.ศ. 1963 ภายใต้ชื่อ สโมสรฮอกกี้เกรอนอบล์ และตั้งแต่ปี ค.ศ. 1992 สโมสรนี้เป็นที่รู้จักในชื่อ บรูว์เลอร์เดอลู
ทีมฮอกกี้บรูว์เลอร์เดอลูเข้าแข่งขันในรายการลีกมากนุส โดยได้เป็นแชมป์ถึงหกสมัย ซึ่งเป็นแชมป์ครั้งสุดท้ายในปี ค.ศ. 2009 ส่วนคริสตอบาล อุแอ ซึ่งเป็นอดีตผู้รักษาประตูสโมสรกานาเดียงเดอมงเรอาล และชิคาโกแบล็กฮอว์ก เคยทำหน้าที่ร่วมกับสโมสรฮอกกี้เกรอนอบล์แห่งนี้ตั้งแต่ช่วงต้นของอาชีพจนถึงปี ค.ศ. 1998 เขาเกิดในบริเวณใกล้กับเขตเทศบาลแซ็ง-มาร์แต็ง-แดร์
อดีตผู้เล่นรายสำคัญ

มาร์ติน มาชา
ฟีลิป บอซง
คริสตอบาล อุแอ
อาแล็กซ็องดร์ แต็กซีเย
คาเล แบร์ยสเตริม
ดาวิด รอดมัน
แอนโทนี อะคีโน
แหล่งข้อมูลอื่น

เว็บไซต์ทางการ (ฝรั่งเศส)
บรูว์เลอร์เดอลู ที่เฟซบุ๊ก
บรูว์เลอร์เดอลู ที่เอกซ์ (ทวิตเตอร์)
บรูว์เลอร์เดอลู ที่ยูทูบ
บรูว์เลอร์เดอลู ที่อินสตาแกรม
บรูนู กาลู

| ข้อมูลส่วนตัว |
| --- | --- | --- | --- |
ชื่อเต็ม:  บรูนู วีเยย์รา กาลู จี โอลีเวย์รา
วันเกิด:   (1988-05-07) 7 พฤษภาคม ค.ศ. 1988 (36 ปี)
สถานที่เกิด:  นีเตรอย บราซิล
ส่วนสูง:  1.82 m (6 ft 0 in)*
ตำแหน่ง:  กองกลางตัวกลาง
สโมสรเยาวชน
–2007:  วัสกูดากามา
สโมสรอาชีพ*
| ปี |  ทีม |  ลงเล่น |  (ประตู) |
| 2008–2010 |  วัสกูดากามา |  13 |  (0) |
| 2007 |  → แบรซียา (ยืมตัว) |  0 |  (0) |
| 2009–2010 |  → ไลชอยช์ (ยืมตัว) |  14 |  (0) |
| 2010–2013 |  วีตอรียา |  53 |  (0) |
| 2013–2014 |  เรเซ็งจี |  14 |  (1) |
| 2014–2015 |  มารีตีมู |  33 |  (7) |
| 2015–2017 |  วัสกูดากามา |  19 |  (0) |
| 2017–2018 |  กาตาร์ |  22 |  (4) |
| 2018–2019 |  ชาวึช |  30 |  (3) |
| 2019 |  เมืองทอง ยูไนเต็ด |  15 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
บรูนู วีเยย์รา กาลู จี โอลีเวย์รา (โปรตุเกส: Bruno Vieira Gallo de Oliveira; เกิด 7 พฤษภาคม พ.ศ. 2531) หรือรู้จักกันในชื่อ บรูนู กาลู (Bruno Gallo) เป็นนักฟุตบอลชาวบราซิล เล่นในตำแหน่งกองกลางตัวกลาง เคยเล่นให้กับเมืองทอง ยูไนเต็ด
ประวัติ

บรูนูเกิดในนีเตรอย รัฐรีโอเดจาเนโร ประเทศบราซิล เริ่มเล่นเป็นนักฟุตบอลเยาวชนให้กับวัสกูดากามา สโมสรในประเทศบราซิล ก่อนที่จะย้ายมาเล่นในลีกประเทศโปรตุเกสในหลายฤดูกาลถัดมา
สถิติ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| วัสกูดากามา | 2008 | แซรียีอา | 2 | 0 | 1 | 0 | 0 | 0 | 0 | 0 | 3 | 0 |
| วัสกูดากามา | 2009 | แซรียีเบ | 4 | 0 | 0 | 0 | 0 | 0 | 0 | 0 | 4 | 0 |
| วัสกูดากามา | รวม | รวม | 6 | 0 | 1 | 0 | 0 | 0 | 0 | 0 | 7 | 0 |
| ไลชอยช์ (ยืมตัว) | 2009–10 | ปรีไมราลีกา | 12 | 0 | 2 | 0 | 0 | 0 | 0 | 0 | 14 | 0 |
| ไลชอยช์ (ยืมตัว) | รวม | รวม | 12 | 0 | 2 | 0 | 0 | 0 | 0 | 0 | 14 | 0 |
| วีตอรียา | 2010–11 | ปรีไมราลีกา | 9 | 0 | 4 | 0 | 0 | 0 | 0 | 0 | 13 | 0 |
| วีตอรียา | 2011–12 | ปรีไมราลีกา | 18 | 0 | 2 | 0 | 0 | 0 | 0 | 0 | 20 | 0 |
| วีตอรียา | 2012–13 | ปรีไมราลีกา | 16 | 0 | 3 | 0 | 0 | 0 | 0 | 0 | 19 | 0 |
| วีตอรียา | รวม | รวม | 43 | 0 | 9 | 0 | 0 | 0 | 0 | 0 | 52 | 0 |
| มารีตีมู | 2014–15 | ปรีไมราลีกา | 25 | 4 | 8 | 3 | 0 | 0 | 0 | 0 | 33 | 7 |
| มารีตีมู | รวม | รวม | 25 | 4 | 8 | 3 | 0 | 0 | 0 | 0 | 33 | 7 |
| วัสกูดากามา | 2015 | แซรียีอา | 13 | 0 | 0 | 0 | 0 | 0 | 0 | 0 | 13 | 0 |
| วัสกูดากามา | 2016 | แซรียีเบ | 6 | 0 | 0 | 0 | 0 | 0 | 0 | 0 | 6 | 0 |
| วัสกูดากามา | 2017 | แซรียีอา | 1 | 0 | 0 | 0 | 0 | 0 | 0 | 0 | 1 | 0 |
| วัสกูดากามา | รวม | รวม | 19 | 0 | 0 | 0 | 0 | 0 | 0 | 0 | 19 | 0 |
| กาตาร์ | 2017–18 | สตาส์ลีก | 20 | 4 | 0 | 0 | 0 | 0 | 0 | 0 | 20 | 4 |
| กาตาร์ | รวม | รวม | 20 | 4 | 0 | 0 | 0 | 0 | 0 | 0 | 20 | 4 |

| ชาวึช | 2018–19 | ปรีไมราลีกา | 30 | 3 | 5 | 0 | 0 | 0 | 0 | 0 | 35 | 3 |
| ชาวึช | รวม | รวม | 30 | 3 | 5 | 0 | 0 | 0 | 0 | 0 | 35 | 3 |
| รวมทั้งหมด | รวมทั้งหมด | รวมทั้งหมด | 155 | 11 | 25 | 3 | 0 | 0 | 0 | 0 | 180 | 14 |
แหล่งข้อมูลอื่น

netvasco (โปรตุเกส)
บาอัล (ปิศาจ)

ภาพวาดของบาอัลใน Dictionnaire Infernal
บาอัล หรือ บาเอล (อังกฤษ: Baal; Bael; ฝรั่งเศส: Baël) เป็น 1 ใน 7 เจ้าชายแห่งนรก เป็นที่ถูกกล่าวถึงอย่างกว้างขวางในพันธสัญญาเดิมว่าเป็นเทวรูปนอกรีตที่สำคัญของชาวฟินีเซีย
ในทางปิศาจวิทยานั้น ทั้งกุญแจย่อยของโซโลมอน บทอาร์สโกเอเทีย และ ซูโดโมนาร์เชีย แดโมนัม ก็ระบุถึงบาเอลเป็นปิศาจตนที่ 1 เป็นราชาผู้ปกครองทิศตะวันออกและมีอสูรใต้บังคับบัญชา 66 กอง มีอำนาจทำให้ผู้อัญเชิญล่องหนได้ บาเอลนั้นสามารถปรากฏร่างเป็นแมว คางคก ผู้ชาย หรือทั้งสามอย่างรวมกันในร่างเดียว ในหนังสือ Dictionnaire Infernal นั้นได้วาดบาอัลในลักษณะนี้ โดยมีขาแบบแมงมุมด้วย
ในหนังสือแกรนด์กริมมัวร์ ระบุว่าบาอัลเป็นหนึ่งในปิศาจใต้บังคับบัญชาของลูซิฟุจ โรฟอคัล
ดูเพิ่ม

บาอัล
บีเอ็นเอ

BNA อาจหมายถึง
มนุษย์สัตว์พันธุ์ใหม่ หรือ บีเอ็นเอ: แบรนด์นิวแอนิมอล ( ญี่ปุ่น: BNA ビー・エヌ・エー; โรมาจิ: Bī Enu Ē ; อังกฤษ: BNA: Brand New Animal )
ธนาคารแห่งชาติแองโกลา (โปรตุเกส: Banco Nacional de Angola)
British North America ชื่อในอดีตของประเทศแคนาดา
บือยือกาดา

| Büyükada |
| --- | --- |
One of the main squares of the island, with the statue of Mustafa Kemal Atatürk.
Büyükada
พิกัด:  40°51′28″N 29°07′12″E﻿ / ﻿40.85778°N 29.12000°E﻿ / 40.85778; 29.12000
Country:  ตุรกี
Region: Marmara
Province: Istanbul
District: Adalar
พื้นที่
 • ทั้งหมด: 5.4 ตร.กม. (2.1 ตร.ไมล์)
ประชากร (2010)
 • ทั้งหมด: 7,127 คน
 • ความหนาแน่น: 1,300 คน/ตร.กม. (3,400 คน/ตร.ไมล์)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Postal code: 34970
Area code: 0-216
บือยือกาดา (กรีก: Πρίγκηπος or Πρίγκιπος, Prinkipos หรือ Prinkipo) เป็นเกาะในหมู่เกาะพรินซ์ ตั้งอยู่ในทะเลมาร์มะรา ใกล้กับอิสตันบูล มีพื้นที่ประมาณ2 ตารางไมล์ (5 ตารางกิโลเมตร) เกาะนี้เป็นย่านอย่างเป็นทางการในเขต อดาลาร์ (เกาะ) ของจังหวัดอิสตันบลู ประเทศตุรกี
ชื่อเกาะนี้แปลว่า "เกาะใหญ่" ในภาษาตุรกี และชื่อภาษากรีกคือ Πρίγκηψ หรือ Πρίγκιψ หมายถึง "เจ้าชาย" หรือ "หน้าสุด, สำคัญสุด"
บีฟานา

| --- | --- |
บีฟานาที่เสิร์ฟในเมืองโปร์ตู รูปแบบนี้มีไส้เป็นเนื้อหมูฉีกฝอย ไข่ดาว และเนยแข็ง
ประเภท: แซนด์วิช
แหล่งกำเนิด: โปรตุเกส
อุณหภูมิเสิร์ฟ: ร้อน
ส่วนผสมหลัก: ขนมปัง, เนื้อหมู (ฉีกฝอยหรือแล่บาง), มันหมู, กระเทียม, หัวหอม, ใบกระวาน, ไวน์ขาว
รูปแบบอื่น: ไส้เนยแข็ง, ไส้ไข่ดาว
 ตำราอาหาร: บีฟานา   สื่อ: บีฟานา
บีฟานา (โปรตุเกส: bifana) เป็นแซนด์วิชชนิดหนึ่งที่นิยมรับประทานกันทั่วประเทศโปรตุเกส หนังสือพิมพ์ เดอะซิดนีย์มอร์นิงเฮรัลด์ ระบุว่าอาหารจานนี้เป็น "ความภาคภูมิใจอย่างหนึ่งของชาติ" ในโปรตุเกส ส่วนเว็บไซต์ เทสต์แอตลัส รายงานว่าอาหารจานนี้อาจปรากฏขึ้นครั้งแรกในเมืองเว็งดัชนอวัชทางตอนกลางของประเทศ
ส่วนผสมแบบฉบับของบีฟานา ได้แก่ เนื้อหมูสันนอกติดกระดูกที่นำไปทุบหรือแล่ให้บาง เคี่ยวกับมันหมู กระเทียม หัวหอม ใบกระวาน และไวน์ขาว จากนั้นนำขนมปังอุ่นมาประกบเป็นแซนด์วิช อาหารจานนี้ยังมีรูปแบบที่แตกต่างไปตามภูมิภาคซึ่งรวมถึงการหมัก การอบ หรือการย่างเนื้อหมู การทำซอสแยกต่างหากก่อนราดบนขนมปัง หรือการเสิร์ฟกับมัสตาร์ด ซอสพริก หรือหัวหอมผัด เป็นต้น ทางตอนเหนือของโปรตุเกสมักใช้เนื้อหมูฉีกเส้นเคี่ยวในซอสเข้มข้น ในขณะที่ทางตอนใต้มักใช้เนื้อหมูสันนอกเคี่ยวในซอสที่มีลักษณะเบากว่า
บีฟานามีจำหน่ายในงานเทศกาลต่าง ๆ ที่จัดขึ้นทั่วประเทศ โดยทั่วไปถือว่าเป็นอาหารราคาถูกที่ทำได้ง่ายและรวดเร็ว แมคโดนัลด์ในโปรตุเกสจำหน่ายอาหารจานนี้ในรูปแบบที่เรียกว่า แมคบีฟานา
บึบิงกา

| --- | --- |
บึบิงกากับไอศกรีม
ชื่ออื่น: บีบิก
มื้อ: ขนม
แหล่งกำเนิด: อินเดีย
ภูมิภาค: บริเวณที่เคยเป็นอาณานิคมของโปรตุเกส
ส่วนผสมหลัก: แป้ง น้ำตาล เนยฆี ไข่แดง กะทิ
 ตำราอาหาร: บึบิงกา
บทความนี้เกี่ยวกับขนมในอินเดีย สำหรับขนมในฟิลิปปินส์ ดูที่ บีบิงกา
บึบิงกาแบบกัวในโปรตุเกส
บึบิงกา (โปรตุเกส: bebinca) เป็นขนมอินเดียชนิดหนึ่งที่เป็นขนมพื้นเมืองในกัว อินเดียตะวันออก และมังกาลอร์ แบบดั้งเดิมมี 7 ชั้น แต่จะทำมากกว่านั้นก็ได้ ทำจากแป้ง น้ำตาล เนยฆี ไข่แดง กะทิ  เป็นขนมที่พบได้ทั่วไปในภัตตาคารกัว แต่พบได้บ้างในมุมไบและมังกาลอร์ นิยมกินกับไอศกรีม
บึบิงกาเป็นชื่อพายุไต้ฝุ่นในมหาสมุทรแปซิฟิกตะวันตกเฉียงเหนือ ประเทศผู้ตั้งชื่อคือมาเก๊า
บอริส อี รูฟัส

| บอริส อี รูฟัส |
| --- | --- |
สร้างโดย: ฟิลิเป้ คาร์นิน เอลิซา บาสช์
ประเทศแหล่งกำเนิด: บราซิล
จำนวนฤดูกาล: 2
จำนวนตอน: 39
การผลิต
ผู้อำนวยการสร้าง: Aline Muxfeldt S. Belli Rubens Belli
ความยาวตอน: 11 นาที
บริษัทผู้ผลิต: Belli Studio
ออกอากาศ
เครือข่าย: ดิสนีย์เอ็กซ์ดี
ออกอากาศ: 2018 มกราคม ค.ศ. 2 (2-01-2018)
บอริส อี รูฟัส (โปรตุเกส: Boris e Rufus) เป็นการ์ตูนทีวีแอนิเมชันของประเทศบราซิล ออกอากาศทางช่องดิสนีย์เอ็กซ์ดี สร้างโดย ฟิลิเป้ คาร์นินและเอลิซา บาสช์ ฉายตอนแรกเมื่อวันที่ 2 มกราคม พ.ศ. 2018
ตัวละคร

บอริส (โปรตุเกส: Boris, ให้เสียงโดย: ปิแอร์ บิทเทนคอร์ท) เป็นสุนัขพันธุ์แจ็กรัสเซลล์เทร์เรียร์เพศผู้
รูฟัส (โปรตุเกส: Rufus, ให้เสียงโดย: ไคโอ กัวนิเอรี่) เป็นเฟร์ริตสีส้มเพศผู้ เขาเป็นเพื่อนของบอริส
เลโอโปลโด (โปรตุเกส: Leopoldo, ให้เสียงโดย: โจเอล วิเอรา) เป็นแมวพันธุ์ชาร์ตรูเพศผู้ เขาเป็นอินเทอร์เน็ตที่มีชื่อเสียง
ยูโกะ (โปรตุเกส: Yuko, ให้เสียงโดย: มารินา ซานตานา) เป็นปลาแฟนซีคาร์ปเพศเมีย
เอ็นโซ (โปรตุเกส: Enzo) เป็นเด็กชาย
เจนนิเฟอร์ (โปรตุเกส: Jennifer) เป็นเด็กหญิง
การออกอากาศ

ในประเทศบราซิล ฉายรอบปฐมทัศน์เมื่อวันที่ 2 มกราคม พ.ศ. 2018 ในช่องดิสนีย์เอ็กซ์ดี และยังในช่องทีวี คัลทูร่า เมื่อวันที่ 4 มิถุนายน พ.ศ. 2018 อีกด้วย
ในประเทศรัสเซีย ฉายรอบปฐมทัศน์เมื่อวันที่ 9 สิงหาคม พ.ศ. 2021 ในดิสนีย์แชนแนล
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
บอริส อี รูฟัส ที่อินเทอร์เน็ตมูวีเดตาเบส
บอริส อี รูฟัส ที่เฟซบุ๊ก
บอริส อี รูฟัส ที่เอกซ์ (ทวิตเตอร์)
บีซีเพลซ

| --- | --- |
BC Place Stadium Stade des BC Place


ที่ตั้ง: แวนคูเวอร์, แคนาดา
ความจุ: 54,320 (ฟุตบอลทีมชาติแคนาดา) 21,000 (สมาคมฟุตบอล)
พื้นผิว: หญ้า
การก่อสร้าง
ลงเสาเข็ม: เมษายน ค.ศ. 1981
เปิดใช้สนาม: 19 มิถุนายน ค.ศ. 1983
ปรับปรุง: ค.ศ. 2009 (ภายใน) ค.ศ. 2011 (ภายนอกและภายใน)
การใช้งาน
โอลิมปิกฤดูหนาว 2010 พาราลิมปิกฤดูหนาว 2010 ฟุตบอลโลกหญิง 2015
บีซีเพลซ (อังกฤษ: BC Place,ฝรั่งเศส: Stade des BC Place) หรือที่รู้จักกันในชื่อ สนามกีฬาบีซีเพลซ ตั้งอยู่ที่เมืองแวนคูเวอร์ ประเทศแคนาดา เป็นสนามกีฬาขนาดใหญ่อันดับที่ 3 ของแคนาดา เริ่มก่อสร้างในปี ค.ศ. 1981 แล้วเสร็จในปี ค.ศ. 1983
ในปี ค.ศ. 2010 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2010
บาลงดอร์ 2023

บัลลงดอร์ 2023 (ฝรั่งเศส: Ballon d'or 2023) จะเป็นงานประจำปีครั้งที่ 67 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2022–23 นับเป็นครั้งที่สองในประวัติศาสตร์ของรางวัลนี้ที่จะมอบให้ตามผลของฤดูกาลแทนที่จะเป็นปีปฏิทิน โดยมีช่วงเวลาตั้งแต่วันที่ 1 สิงหาคม ค.ศ. 2022 ถึง 31 กรกฎาคม ค.ศ. 2023 ผู้ได้รับการเสนอชื่อเข้าชิงในพิธีจะได้รับการประกาศในเดือนสิงหาคม ค.ศ. 2023
บาลงดอร์

ผู้ได้รับการเสนอชื่อเข้าร่วมพิธีจะประกาศในเดือนตุลาคม ค.ศ. 2023
| อันดับ | ผู้เล่น | สโมสรในฤดูกาล 2022–23 | คะแนน |
| --- | --- | --- | --- |
| 1 |  ลิโอเนล เมสซิ |  ปารีแซ็ง-แฌร์แม็ง  อินเตอร์ไมแอมี | 462 |
| 2 |  อาลิง โฮลัน |  แมนเชสเตอร์ซิตี | 357 |
| 3 |  กีลียาน อึมบาเป |  ปารีแซ็ง-แฌร์แม็ง | 270 |
| 4 |  เกฟิน เดอ เบรยเนอ |  แมนเชสเตอร์ซิตี | 100 |
| 5 |  โรดริ |  แมนเชสเตอร์ซิตี | 57 |
บรรษัทแพร่ภาพกระจายเสียงเฮลเลนิก

ตราเครื่องหมายของอีอาร์ที (เริ่มใช้ตั้งแต่ พ.ศ.2551-ปัจจุบัน)
บรรษัทแพร่ภาพกระจายเสียงเฮลเลนิก (กรีก: Ελληνική Ραδιοφωνία Τηλεόρασηแล้ Ellinikí Radiofonía Tileórasi หรือ ERT) เป็นรัฐวิสาหกิจของรัฐบาลสาธารณรัฐเฮลเลนิก ทำหน้าที่ประกอบกิจการกระจายเสียงและแพร่ภาพสาธารณะในประเทศกรีซ มีสำนักงานตั้งอยู่ที่ อาคารวิทยุเอเธนส์ ซึ่งใช้ตั้งแต่ปี พ.ศ. 2518 จนถึงปัจจุบัน
งบประมาณของอีอาร์ทีทั้งหมดมาจากการเรียกเก็บค่าธรรมเนียมโทรทัศน์โดยเก็บรวมกับค่าไฟฟ้าของประชาชน
ประวัติ

อีอาร์ทีจัดตั้งครั้งแรกเมื่อปี พ.ศ. 2481 ในชื่อ YRE (Υπηρεσία Ραδιοφωνικής Εκπομπής, ΥΡΕ) เพื่อส่งวิทยุกระจายเสียงจากกรุงเอเธนส์โดยมีที่ทำการเริ่มแรกตั้งที่ในสวนสาธารณะแห่งชาติ กรุงเอเธนส์ 
ในช่วงสงครามโลกครั้งที่ 2 ฝ่ายอักษะเข้ายึดครองประเทศกรีซ YRE เปลี่ยนชื่อเป็น AERE (Ανώνυμη Ελληνική Ραδιοφωνική Εταιρεία, ΑΕΡΕ) จนกระทั่ง พ.ศ. 2488 ก็เปลี่ยนชื่อมาเป็น "มูลนิธิวิทยุแห่งชาติ" หรือ EIR (Εθνικό Ίδρυμα Ραδιοφωνίας, ΕΙΡ) และเข้าเป็นสมาชิกก่อตั้งของสหภาพการกระจายเสียงและแพร่ภาพแห่งยุโรป (EBU) เมือ่ปี พ.ศ. 2493 และเริ่มออกอากาศโทรทัศน์เมื่อปี พ.ศ. 2509 หลังทดลองออกอากาศมาตั้งแต่ปี พ.ศ. 2508 และเปลี่ยนชื่อมาเป็น "มูลนิธิวิทยุโทรทัศน์แห่งชาติ" (EIRT) (Εθνικό Ίδρυμα Ραδιοφωνίας-Τηλεόρασης, ΕΙΡΤ) ในปี พ.ศ. 2513
อีอาร์ทีถูกรัฐบาลกรีซสั่งปิดเมื่อวันที่ 11 มิถุนายน พ.ศ. 2556 เพื่อลดภาระงบประมาณของรัฐบาล อันเนื่องมาจากการการที่อีอาร์ทีใช้งบประมาณรัฐมากแต่เสนอรายการไม่ตรงตามความต้องการของประชาชน ส่งผลให้พนักงานอีอาร์ที 2,500 คน ต้องตกงาน  แต่อีอาร์ทียังคงออกอากาศโทรทัศน์ผ่านอินเทอร์เน็ตและดาวเทียม โดยการสนับสนุนของสหภาพการกระจายเสียงและแพร่ภาพแห่งยุโรป (EBU) และรัฐบาลกรีซก็ตั้งสถานีโทรทัศน์ชั่วคราวขึ้นมา เริ่มจาก โทรทัศน์สาธารณะเฮลเลนิก (Ελληνική Δημόσια Τηλεόραση, ΕΔΤ ก่อนจะตัดตัวอักษรตัวหน้าออกเป็น ΔΤ เมื่อออกอากาศจริง ) ซึ่งดำเนินการตั้งแต่ 10 กรกฎาคม พ.ศ. 2556 จนถึง 4 พฤษภาคม พ.ศ. 2557 ก่อนจะถ่ายโอนมาเป็น "บรรษัทการกระจายเสียงแพร่ภาพและอินเทอร์เน็ตแห่งเฮลเลนิกใหม่" (NERIT) (Νέα Ελληνική Ραδιοφωνία, Ίντερνετ και Τηλεόραση, ΝΕΡΙΤ,) เริ่มดำเนินการตั้งแต่วันที่ 10 กรกฎาคม พ.ศ. 2556 เริ่มออกอากาศในวันที่ 4 พฤษภาคม พ.ศ. 2557 ต่อจาก DT จนถึงวันที่ 11 มิถุนายน พ.ศ. 2558 อีอาร์ทีกลับมาดำเนินการอีกครั้งหลังจากที่รัฐสภาแห่งสาธารณรัฐเฮลเลนิกเห็นชอบรัฐบัญญัติการคืนสภาพของอีอาร์ที เมื่อเดือนเมษายน ปีเดียวกัน
สื่อ > โทรทัศน์

อีอาร์ที 1 ช่องรายการข่าวและสถานการณ์ปัจจุบัน
อีอาร์ที 2 ช่องรายการกีฬาและสาระบันเทิง
อีอาร์ที 3 ช่องรายการภูมิภาค มีศูนย์กลางที่กรีซตอนเหนือ
อีอาร์ที เอชดี รายการจากช่องต่างๆ ของอีอาร์ที ออกอากาศคู่ขนานในระบบ โทรทัศน์ความละเอียดสูง
อีอาร์ทีเวิลด์ ช่องรายการโทรทัศน์ดาวเทียมเพื่อชาวกรีกในต่างประเทศ
สื่อ > วิทยุกระจายเสียง

อีอาร์เอ 1 คลื่นข่าวสารและสาระ
อีอาร์เอ 2 คลื่นเพลงภาษากรีก
อีอาร์เอ 3 คลื่นดนตรีและวัฒนธรรม
อีอาร์เอ 4 คลื่นกีฬา
วอยซ์ออฟกรีซ วิทยุคลื่นสั้นเพื่อผู้ฟังในต่างประเทศ
เกร็ด

เพลงประกอบรายการข่าวของอีอาร์ที ประพันธ์โดยแวนเจลิส นักดนตรีและนักแต่งเพลงชื่อดังชาวกรีก เริ่มใช้ประมาณปี พ.ศ. 2525  จนถึงปัจจุบัน โดยใช้ทางช่องอีอาร์ที 1 (ขณะนั้นใช้ชื่อ ET1) ตั้งแต่ปี พ.ศ. 2525 จนถึง พ.ศ. 2540 เพลงประกอบดังกล่าวย้ายไปใช้ทางช่อง อีอาร์ที 2 (ขณะนั้นใช้ชื่อ NET) ตั้งแต่ปี พ.ศ. 2540 โดยมีการทำดนตรีใหม่ให้สั้นลงในปี พ.ศ. 2551 และใช้มาจนถึงปัจจุบัน
แหล่งข้อมูล

เว็บไซต์ทางการของอีอาร์ที
บูยาแบ็ส

| --- | --- |
บูยาแบ็สแบบดั้งเดิมจากมาร์เซย์ซึ่งเสิร์ฟส่วนผสมแยกต่างหากจากน้ำสตู
ประเภท: สตู
แหล่งกำเนิด: ฝรั่งเศส
ภูมิภาค: พรอว็องส์
อุณหภูมิเสิร์ฟ: ร้อน
ส่วนผสมหลัก: ปลา (ปลาแมงป่อง, ปลาครีบนำทาง, ปลาไหลทะเลยุโรป), สมุนไพร, เครื่องเทศ
 ตำราอาหาร: บูยาแบ็ส   สื่อ: บูยาแบ็ส
บูยาแบ็ส (ฝรั่งเศส: bouillabaisse) เป็นสตูปลาแบบดั้งเดิมที่มีต้นกำเนิดจากเมืองท่ามาร์แซย์ในภูมิภาคพรอว็องส์ รูปคำ บูยาแบ็ส ในภาษาฝรั่งเศสมาจากคำในภาษาอุตซิตาถิ่นพรอว็องส์ว่า บุลยาไบซอ (bolhabaissa) ซึ่งเป็นคำประสมที่ประกอบด้วยคำกริยา bolhir ซึ่งแปลว่า "ต้ม" และคำกริยา abaissar ซึ่งแปลว่า "ลดความร้อน, ลดไฟ" (เช่นในการเคี่ยว)
แต่เดิมบูยาแบ็สเป็นสตูที่ชาวประมงมาร์แซย์ปรุงโดยใช้ปลาที่มีก้างมากและเหลือจากการขายให้แก่ร้านอาหารหรือตลาด มีปลาอย่างน้อยสามชนิดในบูยาแบ็สแบบดั้งเดิม คือ ปลาแมงป่องแดง (Scorpaena scrofa), ปลาในวงศ์ปลาครีบนำทาง (Triglidae) และปลาไหลทะเลยุโรป (Conger conger) นอกจากนี้ยังอาจใช้ปลากะพงหัวทอง (Sparus aurata), ปลาตัวเป่า (Scophthalmus maximus), มังก์ฟิช (Lophius), ปลากระบอกเทา (Mugil cephalus) หรือปลาเฮกยุโรป (Merluccius merluccius) รวมทั้งสัตว์น้ำมีเปลือกและอาหารทะเลอื่น ๆ เช่น เม่นทะเล, หอยแมลงภู่, ปูกำมะหยี่, ปูแมงมุม, หมึกสาย เป็นต้น รูปแบบที่มีราคาแพงขึ้นอาจใช้ล็อบสเตอร์นอร์เวย์ (Nephrops norvegicus) แต่นี่ไม่ใช่ส่วนหนึ่งของบูยาแบ็สแบบดั้งเดิมที่ชาวประมงมาร์แซย์ปรุง ผักอย่างกระเทียมต้น หัวหอม มะเขือเทศ ขึ้นฉ่ายฝรั่ง และมันฝรั่งจะถูกเคี่ยวรวมกันในน้ำสต๊อกและเสิร์ฟพร้อมกับกุ้งหอยปูปลา ตามธรรมเนียมดั้งเดิมจะเสิร์ฟน้ำซุปแยกมากับขนมปังปิ้งทารูยซึ่งเป็นมายองเนสที่มีส่วนผสมของน้ำมันมะกอก, กระเทียม, หญ้าฝรั่น และพริกเคเยน
สิ่งที่ทำให้บูยาแบ็สแตกต่างจากสตูและซุปปลาอื่น ๆ คือการเลือกใช้สมุนไพรและเครื่องเทศพรอว็องส์ในน้ำสต๊อก การใช้ปลาเมดิเตอร์เรเนียนท้องถิ่นที่มีกระดูกหรือก้างมาก การใส่กุ้งหอยปูปลาลงไปต้มให้เดือดทีละตัว และวิธีการเสิร์ฟ โดยในมาร์แซย์จะเสิร์ฟน้ำสตูพร้อมขนมปังทารูยเป็นลำดับแรก จากนั้นจึงเสิร์ฟกุ้งหอยปูปลาแยกมาในถาด (ดูภาพด้านขวา) หรือนำกุ้งหอยปูปลาและน้ำสตูไปที่โต๊ะโดยแยกภาชนะกัน แล้วตักมารับประทานพร้อมกันในจานซุปขนาดใหญ่ วิธีหลังนี้เป็นวิธีที่จูเลีย ไชลด์ เชฟชาวอเมริกัน เคยแนะนำไว้ในตำราอาหารของเธอ
บาซิเลวส์

เงินเหรียญของ แอติโอคุสที่ 1 กษัตริย์ชาวเซเลวซิส ด้านกลับกันแสดงรูปเทพอพอลโลประทับบนออมฟาลอส มีคำกรีกจารึกอ่านว่า ΒΑΣΙΛΕΩΣ ΑΝΤΙΟΧΟΥ (ของพระราชาอันติโอคุส)
บาซิเลวส์ (กรีก: βασιλεύς) เป็นคำกรีกที่ใช้เรียกตำแหน่งเจ้าแผ่นดินในสมัยกรีกโบราณ  ในช่วงการปกครองของอาณาจักรโรมันตะวันออก คำว่า บาซิเลวส์ เป็นชื่อเรียกตำแหน่งจักรพรรดิ์ไบแซนไทน์
กรีกโบราณ

คำนี้ปรากฎขึ้นครั้งแรกในแผ่นจารึกดินเหนียวที่เจอในซากพระราชวังเก่าสมัยไมซีเนียน (Mycenaen) มีอายุนับย้อนกลับไปถึงศตวรรษที่ 15 ก่อนคริสต์ศักราช ซึงบันทึกไว้ในรูปของคำว่า qa-si-re-u ความหมายดั้งเดิมของคำนี้คือ "หัวหน้าเผ่า"
ในมหากาพย์อีเลียด เจ้านครกรีกส่วนใหญ่ถูกเรียกว่า บาซิเลวส์ (basileís) ซึ่งมักถูกแปลว่ากษัตริย์ แต่แท้จริงความหมายที่ใกล้เคียงกว่าคือ "ท้าวพระยา"  ซึ่งในยุคสมัยของมหากาพย์ที่รจนาโดยโฮเมอร์ ท้าวพระยาถือว่ามีศักดิ์ต่ำกว่า อะนักซ์ (ánax) ที่หมายถึงกษัตริย์ซึ่งมีเพียงไม่กี่คน ดังเห็นได้จากการที่อะกาเมมนอน ผู้มีฉายาว่าอะนักซันดรอน (กษัตริย์เหนือหัว) ใช้ศักดิ์ของตนออกคำสั่งต่ออคิลลีส หรือสั่งให้ท้าวพระยาคนอื่นเป็นสารถีขับรถม้าให้ตน
ในมหากาพย์ของโฮเมอร์ กษัตริย์ไม่ได้มีอำนาจเหนือบรรดาท้าวพระยาโดยอัตโนมัติ แต่เป็นอำนาจที่ถูกมอบให้โดยความยินยอมเอกฉันท์จากบรรดาท้าวพระยา
กรีกโบราณ > การใช้คำว่า บาซิเลวส์ ในกรีซสมัยคลาสสิค

ในกรีซสมัยคลาสสิค นครรัฐกรีกส่วนใหญ่ยกเลิกตำแหน่งเจ้าแผ่นดินสืบตระกูลเกือบทั้งหมด และหันไปนิยมการปกครองแบบประชาธิปไตยหรือคณาธิปไตย แต่ก็มีข้อยกเว้นบ้าง เช่นตำแหน่งกษัตริย์สององค์ของสปาร์ตา ผู้ดำรงตำแหน่งเป็นผู้บัญชาการสูงสุดร่วมกันของกองทัพ ซึ่งเรียกว่า อาร์คอะเกไต (arkhagetai), กษัตริย์ของซิเรเน่, กษัตริย์ของซีรากูซา (Syracuse) และ กษัตริย์ของมาเกโดนีอา เป็นต้น ฯ
ในเอเธนส์ มีตำแหน่งเรียกว่า อาร์คอนบาซิเลวส์ ซึ่งเป็นหนึ่งในเก้าอาร์คอนที่เลือกมารับหน้าที่โดยการจับสลาก โดยทำหน้าที่คู่กับ อาร์คอนเอพินีมอส ในฐานะตุลาการที่แชร์อำนาจและหน้าที่ อันกษัตริย์ของเอเธนส์เคยมีอยู่แต่โบราณ
บันทึกย่อ

↑  ภาษากรีกโบราณ: [basile͜ús], ภาษากรีกสมัยใหม่: [vasiˈlefs] Byzantine and Modern Greek pronunciationไฟล์:Ell-Basileus.ogg;  plural βασιλεῖς, basileis ภาษากรีกโบราณ: [basilêːs], ภาษากรีกสมัยใหม่: [vasiˈlis].
ปงชีนอวา

ที่ตั้งของปงชีนอวา
ปงชีนอวา (โปรตุเกส: Ponte Nova) เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกของประเทศ ห่างจากเมืองเบลูโอรีซองชี ไปทางทิศตะวันออกเฉียงใต้ 121 กิโลเมตร มีประชากรราว 65,000  คนและมีพื้นที่เมือง 471.07 ตร.กม. อยู่สูงจากระดับน้ำทะเล 402 เมตร
บาลด์วินที่ 1 เคานต์แห่งฟลานเดอส์

ชาร์ลผู้ศีรษะล้าน กษัตริย์ของชาวแฟรงก์ แต่งตั้งบาลด์วินที่ 1 เป็นมาร์เกรฟแห่งฟลานเดอส์คนแรก
บาลด์วินที่ 1 หรือ บาลด์วินแขนเหล็ก (อังกฤษ: Baldwin Iron Arm, ฝรั่งเศส: Bras de Fer) เป็นขุนนางฝรั่งเศสและเป็นเคานต์แห่งฟลานเดอส์คนแรกในปี ค.ศ. 863
หน้าที่การงาน

บิดาของบาลด์วินมีชื่อว่าออดาเซอร์ แต่ไม่มีใครรู้ข้อมูลของเขา ครอบครัวของเขามีความเกี่ยวข้องกับเคานต์แห่งล็อง ก่อนจะครองฟลานเดอส์ บาลด์วินเป็นเคานต์อยู่แล้ว อาจจะที่เกนต์
บาลด์วินอยู่ในซ็องลีส์ในปี ค.ศ. 862 ที่เขาตัดสินใจรับจูดิธ พระธิดาของชาร์ลส์ผู้ศีรษะล้าน เป็นภรรยา จูดิธเคยเป็นพระมเหสีของกษัตริย์อังกฤษสองคน เอเธลวูล์ฟกับเอเธลบาลด์ ตอนที่กลับมาฝรั่งเศสและยังคงอยู่ในช่วงวัยรุ่น พระองค์ถูกพระบิดากักบริเวณไว้ที่ปราสาทซ็องลีส์ บาลด์วินพาจูดิธหนีไปอยู่ที่ราชสำนักของโลแธร์ที่ 2 กษัตริย์แห่งโลร์แรน ซึ่งเป็นลูกพี่ลูกน้องของจูดิธ เมื่อทั้งคู่ปลอดภัยจากเงื้อมมือของพระบิดาของจูดิธ บาลด์วินแต่งงานกับพระองค์ในราวปี ค.ศ. 863
พระเจ้าชาร์ลส์ให้บิชอปของพระองค์ตัดขาดสองสามีภรรยาออกจากศาสนา พระองค์ยังเรียกร้องให้พระนัดดา (ลูกของพี่น้อง) คืนตัวบาลด์วินกับพระธิดา จูดิธ มาให้พระองค์ บาลด์วินกับจูดิธจึงหนีไปโรม เพื่อขอร้องพระสันตะปาปานิโคลัสที่ 1 ให้ช่วยเกลี่ยกล่อมชาร์ลส์และทำให้การแต่งงานถูกต้องตามกฎหมาย บาลด์วินตั้งใจจะไปเข้าร่วมกับชาวไวกิงหากการแต่งงานไม่ได้รับอนุญาต ในขณะนั้นชาวไวกิงเป็นภัยคุกคามในฝรั่งเศสเหนือ พระสันตะปาปาจึงตัดสินให้การแต่งงานของทั้งคู่ถูกต้องตามกฎหมายและให้บิชอปถอนการตัดขาดทั้งคู่ออกจากศาสนา
ชาร์ลส์ผู้ศีรษะล้านถูกบีบบังคับให้ยอมรับบาลด์วินเป็นราชบุตรเขย สองสามีภรรยาแต่งงานกันครั้งที่สองต่อหน้าสาธารณชน พระบิดาของจูดิธไม่ได้เข้าร่วมแต่ส่งคนของพระองค์ไปเป็นสักขีพยานในการแต่งงาน พระองค์ให้เกียรติบาลด์วินตามที่พระสันตะปาปาแนะนำ
บาลด์วินได้ปกครองฟลานเดอส์ในตำแหน่งมาร์เกรฟ (เคานต์ของพื้นที่ชายแดน) แห่งฟลานเดอส์ เขาปกป้องฟลานเดอส์จากชาวไวกิงตลอดสิบห้าปีต่อมา และเป็นที่รู้จักจากการปฏิบัติอย่างรุนแรงต่อใครก็ตามก็โจมตีฟลานเดอส์จนทำให้ได้รับฉายาว่า "บาลด์วินแขนเหล็ก"
ในปี ค.ศ. 867 บาลด์วินสร้างปราสาทที่เกนต์เพื่อป้องกันการรุกรานของชาวไวกิง เมืองถูกสร้างขึ้นรอบๆ ปราสาท เกนต์กลายเป็นที่อยู่ของเคานต์ บาลด์วินยังสร้างปราสาทที่บรูช เมืองท่าติดทะเลเหนือ เพื่อหยุดการปล้นชิงทรัพย์ของชาวไวกิง
เมื่อชาร์ลส์สิ้นพระชนม์ในปี ค.ศ. 877 บาลด์วินสนับสนุนพระโอรสของพระองค์ หลุยส์ผู้ติดอ่าง ด้วยความซื่อสัตย์ ช่วยให้พระองค์ได้เป็นกษัตริย์ของชาวแฟรงก์
บาลด์วินตายในปี ค.ศ. 879
ครอบครัว

บาลด์วินแต่งงานกับจูดิธ พระธิดาของชาร์ลส์ผู้ศีรษะล้าน กษัตริย์ของชาวแฟรงก์และจักรพรรดิโรมันอันศักดิ์สิทธิ์ ทั้งคู่มีบุตรด้วยกัน คือ
บาลด์วินที่ 2 (ค.ศ. 865 – 918) สืบทอดตำแหน่งเคานต์ต่อจากบิดา
ราอูล (หรือรูดอล์ฟ) (ตาย ค.ศ. 896) เคานต์แห่งค็อมเบร
กีนิดิลดา แต่งงานกับวิเฟรโดที่ 1 เคานต์แห่งบาร์เซโลนา
ปงตาแดลกาดา

ปงตาแดลกาดา (โปรตุเกส: Ponta Delgada) เป็นเมืองหลวงของอะโซร์ส ซึ่งเป็นเขตปกครองตนเองของประเทศโปรตุเกส มีประชากร 64,516 คน
ปงตาแดลกาดา: ตัวเมืองเก่า (ในพื้นหลังด้านซ้าย), สระว่ายน้ำสาธารณะและ  (ท่าลงเรือชมปลาวาฬ), สำนักสงฆ์  (บนเนินเขาด้านขวา)
บอยแอนด์เดอะเวิลด์

| บอยแอนด์เดอะเวิลด์ |
| --- | --- |
กำกับ: อาเล อาเบรว
เขียนบท: อาเล อาเบรว
อำนวยการสร้าง: ทิตา เทสเลอร์ เฟอร์นันด้า การ์วัลยู
นักแสดงนำ: วินิซิอุส การ์เซีย เฟลิเป้ ซิลเซ่ อาเล อาเบรว ลู ฮอร์ตา มาร์โก ออเรลิโอ คัมโปส แคสเซียส โรเมโร
ตัดต่อ: อาเล อาเบรว
ดนตรีประกอบ: รูเบน เฟเฟอร์ กุสตาโว คูร์ลาต
บริษัทผู้สร้าง: ฟิลเม เดอ ปาเปล  
ผู้จัดจำหน่าย: เอสปาโซ ฟิลเมส
วันฉาย:   20 กันยายน ค.ศ. 2013 (2013-09-20) (OIAF)  17 มกราคม ค.ศ. 2014 (2014-01-17) (บราซิล) 
ความยาว: 80 นาที
ประเทศ:  บราซิล
ภาษา: โปรตุเกส (พูดถอยหลัง)
ทำเงิน: $277,143
บอย แอนด์ เดอะ เวิลด์ (โปรตุเกส: O Menino e o Mundo) เป็นภาพยนตร์แอนิเมชันขับขันบราซิลที่ออกฉายใน ค.ศ. 2558 กำกับและเขียนบทโดย อาเล อาเบรว